Spoštovani starši, dragi učenci,

kako ste preživeli 1. teden brez prijateljev, šole, športa, drugih dejavnosti. Mislim, da je bil za vseh nas velika (pre)izkušnja. Tudi zame, kot staršu in učitelju. Dragi otroci, ves čas vas preganjamo stran od računalnikov, telefonov, sedaj pa... »bodite digitalni, vzmite računalnike, natisnite liste, telefoni se prižigajo, ekrani okoli vas.« Smešno, vendar zahtevno.

Dopis in priponke za delo bom poslala tudi v zavihek »spletna učilnica«, ki jo najdete na spletni strani OŠ Frana Erjavca, ne bom pošiljala v »komunikacijo« na e-asistent, ker je med tednom njegovo delovanje velikokrat zablokirano.

Ker je težko oceniti vaše osvajanje snovi na daljavo, mi lahko brez zadržkov napišete, »..., učiteljica Lara preveč ste nam dali, tega res ne razumemo...« , bom upoštevala vaša mnenja.

Upam, da ste že naredili oba delovna lista (koti v trikotniku in lastnosti trikotnikov), snov, ki smo jo že obdelali v šoli in jih prilepili v zvezek ali prepisali. Načrtovanje tikotnikov je bila nova snov, ki ste jo zapisali v zvezek in načrtali rešene primere.

Prihaja nov teden. Zopet sem vam pripravila ponavljanje snovi in samo eno novo snov, ki jo bomo, ko pridemo nazaj v šolske klopi, preverili, pregledali, se pogovorili.

**V ponedeljek, 23.3.** obdelajte priponko »Ponovitev – enačbe, neenačbe, izrazi s spremenljivkami«. Vaje so iz zbirke vaj, 1. del, na str. 185 – nova izdaja, rešitve najdete na str. 191. Tisti, ki imate drugo izdajo knjige, prosim preglejte na kateri strani so rešitve, vaje imate v priponki. Naredite: 1.,4.,11.,12.,13. nalogo.

**V torek, 24.3.** obdelajte »Ponovitev – izrazi z ulomki in decimalnimi števili«. Vaje so iz zbirke vaj, 1. del, na str. 136 – nova izdaja, rešitve najdete na str. 137. Tisti, ki imate drugo izdajo knjige, prosim preglejte na kateri strani so rešitve, vaje imate v priponki. Naredite vse naloge.

**V četrtek, 26.3.** obdelajte priponko »Višine trikotnikov« v UČ str.127. Napišite naslov, narišite poljubni trikotnik, ki naj bo podoben kot v učbeniku (vsi koti naj bodo ostri) ter zrišite vse tri višine: višino na stranico a, višino na stranico b, višino na stranico c (preriši kot v učbeniku). Prepišite iz učbenika »Višina trikotnika in njene lastnosti« ter prepišite v zelenm okvirčku definicijo »Višinske točke«. Za prvo definicijo imate že izrisano višinsko točko iz primera. Narišite še topokotni trikotnik (npr. kot beta 120 stopinj) in pravokotni trikotnik (npr. kot alfa 90 stopinj) in poiskušajte dobiti višinsko točko. Če ste prav izrisali, jo boste dobili kot je zapisano v definiciji (v topokotnem trikotniku zunaj njega, v pravokotnem trikotniku pa v vrhu pravega kota v vašem primeru v oglišču A).

**V petek, 27.3.** prerišite in prepišite iz UČ str. 127, 128 rešena primera dveh pravokotnikov. Prepišite nalogo, narišite skico, izrišite trikotnik ter zapišite (prepišite) potek načrtovanja.

Če želite (samo učenci, ker ste že dovolj stari, da se pomenimo, če vam ne gre), me lahko pokličete na Viber, Whatsapp na 041 320 910, pon, tor, čet, pet med 10.in 11. uro. Straši mi lahko pišete na mail: lara.brun@os-franaerjavca.si

Bodite nasmejani, zdravi in polni pozitivne energije.

vaša »na daljavo« Lara